Document ID: 31985D0608

KOMISSION PÄÄTÖS,
tehty 13 päivänä joulukuuta 1985,
standardikoodista ja -säännöistä, jotka koskevat tiettyjen hedelmälajien viljelmiä koskevien tietojen keruiden tulosten siirtoa koneellisesti luettavaan muotoon, sekä tuotantoalueiden rajoista tätä tietojen keruuta varten tehdyn päätöksen 77/144/ETY muuttamisesta Espanjan ja Portugalin liittymisen vuoksi (85/608/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon Espanjan ja Portugaliin liittymisasiakirjan ja erityisesti sen 396 artiklan,
ottaa huomioon tilastotietojen keruusta jäsenvaltioissa tiettyjen hedelmälajien viljelmien tuotantomahdollisuuksien määrittämiseksi 20 päivänä heinäkuuta 1976 annetun neuvoston direktiivin 76/625/ETY (), sellaisena kuin se on viimeksi muutettuna direktiivillä 81/1015/ETY (), ja erityisesti sen 4 artiklan 2 ja 4 kohdan,
sekä katsoo, että
Espanjan ja Portugaliin liittymisen vuoksi olisi muutettava komission päätös 77/144/ETY (), sellaisena kuin se on viimeksi muutettuna päätöksellä 81/433/ETY (), ja
liittymisasiakirjan 2 artiklan 3 kohdan nojalla yhteisön toimielimet voivat toteuttaa liittymisasiakirjan 396 artiklassa tarkoitetut toimenpiteet; nämä toimenpiteet tulevat voimaan vasta kyseisen sopimuksen voimaantulopäivänä ja ainoastaan, jos se tulee voimaan,
ON TEHNYT TÄMÄN PÄÄTÖKSEN:
1 artikla
Päätöksen 77/144/ETY liitteet I (erityismääräykset) ja IV korvataan tämän päätöksen liitteillä, jos sopimus Espanjan ja Portugaliin liittymisestä tulee voimaan.
2 artikla
Tämä päätös on osoitettu kaikille jäsenvaltioille.
Tehty Brysselissä 13 päivänä joulukuuta 1985.

Labels: 12
6